Սեպտեմբերի 29-ին կայացավ Հայաստանի քաղաքացիական հասարակության կազմակերպությունների (ՔՀԿ) Կայունության ցուցանիշի հետազոտության արդյունքների ամենամյա ներկայացումը: ՔՀԿ Կայունության ցուցանիշը ուսումնասիրում է հասարակական կազմակերպությունների համար նպաստավոր միջավայրը` կենտրոնանալով իրավական դաշտի, կազմակերպության կարողությունների, ֆինանսական կայունության, շահերի պաշտպանության, ծառայությունների մատուցման, ենթակառուցվածքների, և հանրային իմիջի վրա: Չնայած Հայաստանի կայունության ընդհանուր ցուցանիշը 2016 թվականին չի բարելավվել, ուսումնասիրությունը մատնանշել է առաջընթաց երեք հորիզոնականներում` նպաստավոր միջավայր, ֆինանսական կայունություն և շահերի պաշտպանություն: